**АНАЛИЗ**

**ЗА ИЗПЪЛНЕНИЕТО НА ПРОФИЛАКТИЧНИТЕ**

**ИМУНИЗАЦИИ И РЕИМУНИЗАЦИИ ПРЕЗ 2020 Г. В РАЗГРАДСКА ОБЛАСТ**

През 2020 г. са извършвани всички видове имунизации и реимунизации, съобразно Имунизационния календар на страната, планирани през 2019 г. по Наредба № 15 (ДВ бр.45/2005 г.).

Обхватът на подлежащите през 2020 г. на задължителните имунизации и реимунизации е 77,94% (обхванати 17356 от подлежащите 22267 лица).

Общо изпълнението на имунизациите е 95,09% (обхванати 6103 лица от подлежащи 6418) и на реимунизациите 71,00% (обхванати 17356 лица от подлежащи 22267).

Анализът на необхванатите лица сред подлежащите по видове причини показва: най – голям брой са необхванатите в групата „други причини” – 3964, (главно за сметка на реимунизацията против ТД - 2952 необхванати поради миграция и неявили се).

Поради липса на ваксина са 393 лица. Необхванати поради временни противопоказания са 947 лица.

**І. Мониторинг на извършените имунизации и реимунизации през 2020 г.**

**1. Против туберкулоза:**

1.1. Имунизация – обхват 97,01% от новородените, необхванати са 8 бебета, поради временни медицински противопоказания. Проверените бебета за белег след имунизация на 7 - 10 месечна възраст са 98,05% (непроверени са 14 бебета, от които 6 поради временни мед. противопоказания и 8 по други причини).

1.2. Реимунизация на 7 год. - обхватът е 84,05% от подлежащите.

Необхванати са 171 деца: 32 поради временни противопоказания и 128 поради миграция и 11 неявили се.

Анализът на туберкулиновата алергия на учениците при тестване с проба Манту показва, че относителния дял на децата с (-) проба Манту на 7 год. е 28,19% и се вгражда в средните показатели за страната през последните години.

**2. Против дифтерия – тетанус – коклюш – полиомиелит – хепатит Б – ХИБ, с шесткомпонентна ваксина:**

2.1 Имунизация – обхватът с ІІІ - ти прием ваксина ДТКаПиХепБХИБ е 94,50%, (739 лица) като необхванати са деца 116 (общо за І, ІІ и IІІ прием), от които поради временни мед. противопоказания – 103 и в миграция – 10 и неявили се 3.

**3. Против дифтерия – тетанус – коклюш – полиомиелит, с комбинирана четирикомпонентна ваксина:**

3.1 Имунизация – обхватът с III – ти прием е 100% (5 лица).

3.2. Реимунизация – 87,19% (987 лица), необхванати са 145 деца, от които 22 поради временни медицински противопоказания, 115 поради миграция и 8 по др. причини.

**4. Против дифтерия – тетанус – коклюш – полиомиелит – ХИБ, с петкомпонентна ваксина:**

4.1 Имунизация – обхватът с ІІІ-ти прием ваксина ДТКаПиХИБ е 93,10% - (27 лица), като необхванати са 3 деца (общо за І, ІІ и IІІ прием), от които поради временни мед. противопоказания –1, поради миграция 2.

4.2 Реимунизация – обхватът с петкомпонентна ваксина (завършен IV прием) е 90,44% - (795 лица). Необхванати са 84 деца, от които 62 поради временни мед. противопоказания, 18 в миграция и 4 неявили се.

**5. Против тетанус-дифтерия-коклюш (ТДКа):**

5.1 Реимунизация на 12 год. – с обхват 43,27% като необхванати са 586 деца, от които поради временни мед. противопоказания – 96, поради липса на ваксина – 393 и миграция 97.

**6. Против тетанус – дифтерия:**

6.1 Реимунизация с ваксина ТД на: на 17 год. – 80,75%, на 25 год. – 55,88%, на 35 год. – 56,71%, на 45 год. – 62,44%, на 55 год. – 63,57%, на 65 год. – 66,47%, на 75 год. – 70,21%, над 85 г. – 61,14%.

Не са обхванати поради временни медицински противопоказания 378 лица, поради миграция 2256 и неявили се – 696, общо 3330 лица.

**7. Против морбили – паротит – рубеола:**

7.1 Имунизация с триваксина на бебета, навършили 13 мес. възраст – обхват 91,37%(762 лица). Необхванати са 72 деца, от които 50 поради временни медицински противопоказания и 22 по др. причини.

7.2 Реимунизация с триваксина на 12 год. възраст – 81,97%(905 лица). Необхванати са 199, от които 44 поради временни противопоказания, 150 в миграция и 5 неявили се.

7.3 Реимунизирани с триваксина лица на други възрасти – 12 лица (100%.).

**8. Против ВХ Б:**

8.1. Имунизация на децата до 1 год. възраст със завършен ІІІ прием – 90,00%(18 лица), необхванати са 7 деца (общо за І, ІІ и IІІ прием), от които поради временни медицински противопоказания – 6 и др. – 1 дете.

**9. Против пневмококови инфекции с конюгирана ваксина:**

9.1. Имунизация – обхватът с ІІІ - ти прием е 93,98%(468 лица), като необхванати са 91 деца (общо за І, ІІ и IІІ прием), от които поради временни мед. противопоказания са 74, поради миграция – 13 и неявили се – 4

9.2. Реимунизация – (завършен IV прием) е 90,35%(749лица). Необхванати са 80 лица, от които поради временни мед. противопоказания – 62, поради миграция 15 и други причини – 3.

**10. Целеви имунизации и реимунизации.**

**10.1. Против бяс:**

- имунизация за следекспозиционна профилактика на травматизирани лица от животни - 28 лица.

**10.2. Против коремен тиф и паратиф:**

10.2.1.Имунизация – 18 имунизирани лица.

10.2.2.Реимунизация – няма имунизирани лица.

**11. С препоръчителни имунизации и реимунизации са обхванати:**

- имунизирани лица с ваксина против ВХ Б с първи прием – 3, втори прием – 3 и трети прием – 2;

- 312 лица имунизирани с ваксина против грип и 1678 лица по националната програма.

- имунизирани лица на 12 год. възраст с ваксина против човешки папиломен вирус с първи прием – 34, втори прием –36.

- имунизирани лица на 13 год. възраст с ваксина против човешки папиломен вирус с първи прием – 3, втори прием – 2; трети прием – 1лице.

- 605 лица (обхванати с 1 прием) с ваксина против ротавирусни инфекции и 594 (обхванати с 2 прием);

- 32 лица (обхванати с 1 прием) с ваксина против ротавирусни инфекции и 23 (обхванати с 2 прием) и 18 деца (обхванати с 3 прием);

- 2201 лица с ТАП при нараняване.

- 130 лица имунизирани с ваксина против коронавирус.

**12. Приложени гамаглобулини и серуми.**

Няма приложени.

**ІІ. Заболели от ваксинопредотвратими инфекции през 2020 г.**

Няма регистрирани заболели лица от морбили, паротит, рубеола и коклюш.

**ІІІ. По отношение осигуряването на хладилната верига.**

При проверките в обектите не са констатирани пропуски.

**ІV. Нежелани реакции след ваксинации** – няма съобщени.

**V. Дейност на комисията за освобождаване от имунизации и реимунизации по трайни медицински противопоказания.**

За освобождаване от имунизации и реимунизации функционира областна специализирана комисия в състав: педиатър, невролог, инфекционист и епидемиолог, съгласно заповед на директора на РЗИ.

Заседанията на комисията се провеждат ежемесечно в определен ден (сряда) от 14.00 часа. На освободените лица се издава удостоверение в 2 екземпляра. Дейността на комисията се документира в 2 журнала, съответно за разгледаните и обсъдени случаи и за освободените по трайни медицински противопоказания. През 2020 г. са представени 4 лица за консулти и освобождаване от имунизации. Няма освободени лица по трайни медицински противопоказания.

**VІ. Дейност на имунизационен кабинет на РЗИ.**

В имунизационен кабинет по график работи гл. инспектор от дирекция НЗБ и лекар при необходимост.

От 274 новородени, проследени за избор на ОПЛ са 258.

В имунизационен кабинет са имунизирани 2 лица, с препоръчителни имунизации, както следва:

- против сезонен грип - 2 лица.

Издадени са 27 имунизационни свидетелства.

**VІІ. Дейност по програмата на СЗО за ерадикация на полиомиелита.**

Болничните отделения, в които се извършва епидимиологичен надзор на ОВП в трите болници на територията на област Разград са: 3 ДО, 3 НО, 1 ОИБ. През 2020 г. са осъществени 214 проверки по ОВП в лечебните заведения за болнична помощ. През отчетния период не са регистрирани случаи на ОВП на деца до 15 - год. възраст.

**VІІІ. Анализ на изразходваните биопродукти.**

Раздаването на ваксините на ОПЛ е осъществявано ежемесечно, в някои случаи и повече от един път месечно, съобразено с подлежащите на обхват контингенти, дадените указания на МЗ и получените в РЗИ количества ваксини. През отчетната година на са бракувани биопродукти.